ELONGESO 6
Oñgeni Okuliongiya no Vakristau Vakuetu Tyituela Ouwa?
Namphila pamwe tuna okukuata mokati kohika yanthikovela ine omombila, apeho tuenda komaliongiyo etu. Namphila vena ovitateka, nokuepuila mokonda yovilinga ovinyingi, oityi Onombangi mba Jeova valingila ononkhono ombo opo veliongiye novakuatate vavo?
Tyitukalesa nawa. Paulu wahoneka okuti: “Lipamekei pokati,” okupopila vana tuliongiya navo mewaneno. (Hebreus 10:24) Onondaka ombo mbulekesa okuti “tuesukisa okunoñgonoka nawa vakuetu.” Onondaka mbo apostolu mbutuavela ondundo yokusukalala na vakuetu. Inkha tunoñgonoka onombunga mbo Vakristau vakuetu, matutale okuti vamwe puvo vetyivila okutetulula nawa ovitateka vielifwa novietu iya vapondola okutukuatesako.
Tyipameka oupanga. Momaliongiyo etu, ovakuatate no nomphange havanthu twii vala, mahi omapanga etu otyotyili. Tupu, pamwe tukala kumwe povitalukiso viaviuka. Ouwa patyi tupolako? Tulilongesa okupanda vali vakuetu iya otyo tyipameka ohole yetu. Iya tyina ovakuatate vetu no nomphange vena ovitateka, tuvekuatesa-ko mokonda tuna navo oupanga wapama. (Provérbios 17:17) Tyina tuliwaneka novanthu aveho mewaneno lietu, tulekesa okuti tukahi “nokulitekula nawa pokati.”—1 Coríntios 12:25, 26.
Tukuavela ondundo opo ulinge oupanga na vana valinga ehando lia Huku. Movasi omapanga oo pokati ko Nombangi mba Jeova. Mbambavo uhayeke natyike tyikutyilike okuliwaneka nonthue.
Omokonda yatyi okuliongiya na vakuetu momaliongiyo tyituetela ouwa?
Onalupi moiya okuliongiya nonthue mewaneno lietu?
cjk_Latn bem_Latn umb_Latn umb_Latn umb_Latn umb_Latn umb_Latn umb_Latn